لچہ…. انجیر ءِ دَر
یک اھدے ءَ ہر رھگوز ءَ
تُن کلی ءَ درتکگ اِد ءَ
سوت شوانگاں رَتکگ اِد ءَ
اشک ءِ پڑ ءَ پروش وارتگیں دیوانگاں
ارس پرتکگ انت داں امرے ءَ اے چکُّل ءَ
اے چکُّل ءِ آپ ھون ءِ رنگ ءَ بوتگ انت ءُ سرگوپاں
ارداچ کلمانٹی مدامی ششتگ اَنت
رودینتہ ہر درچک ءَ کپوتی کوکوے
ھست انگتہ یک بے دریں ادیرھے
پیرزالے ءَ کہ رُپتگ منجاری کتگ
ہر باری ءَ
دَمبانی ارواہ بوتگ اَنت پہ کورگان
مرگانی رم چو کسہ ءَ بس منتگ اَنت
تانکہ ہما انت جنتیں انجیر در ءَ
سیہ ماراں ھیک پرناز اِتہ
شینک جمبری سولار اِتہ
نئے زہمی کوہنیں جنگجاہ ءُ نئیکہ است دروازگے
پیر مردے ءِ کبر ءِ سر ءِ
پاگانی ریس پَر رِتکگ اَنت
کشکاں درھیں رودینتگ زنگ
پشت کپتگیں دیوالی چُنڈے ریدگیں
روباھے ءَ ہونڈ کوچ اِتگ
سندات ءِ چیدگ بُتکگ اَنت
آس ءَ رَبد جیر داتگ اَنت
یک امرے بیت ما پہ کلیر پلاں نہ رئیں
اَنچو گوشَنت
کہ بور سوار پیگمبرے ءَ اتکگ ءُ تواب کتہ
رودینتہ تُن انجیر در ءَ
رھیم رزا